CELEX: 62021CN0808
Language: hr
Date: 2021-12-21 00:00:00
Title: Predmet C-808/21: Tužba podnesena 21. prosinca 2021. – Europska komisija/Češka Republika

7.3.2022   
            
            
               HR
            
            
               Službeni list Europske unije
            
            
               C 109/18
            
         
      Tužba podnesena 21. prosinca 2021. – Europska komisija/Češka Republika
      (Predmet C-808/21)
      (2022/C 109/25)
      Jezik postupka: češki
      
         Stranke
      
      
         Tužitelj: Europska komisija (zastupnici: P. Ondrůšek, J. Tomkin, agenti)
      
         Tuženik: Češka Republika
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je odbijajući priznati pravo učlanjenja u političku stranku ili sudjelovanja u političkom pokretu građanima Unije koji nemaju državljanstvo Češke Republike, ali u toj državi imaju mjesto boravka, Češka Republika povrijedila obveze koje ima na temelju članka 22. Ugovora o funkcioniranju Europske unije
               
            
                  —
               
               
                  naloži Češkoj Republici snošenje troškova postupka
               
            
         Tužbeni razlozi i glavni argumenti
      
      Na temelju članka 22. Ugovora o funkcioniranju Europske unije, svaki građanin Unije koji boravi u nekoj državi članici čiji nije državljanin, ima u toj državi članici aktivno i pasivno biračko pravo na lokalnim izborima i izborima za Europski parlament, pod jednakim uvjetima kao i državljani te države.
      Prema mišljenju Komisije, budući da građani Unije koji nemaju državljanstvo Češke Republike, ali imaju mjesto boravka u Češkoj Republici, nemaju pravo učlanjenja u političku stranku ili sudjelovanja u političkom pokretu, oni ne mogu ostvarivati politička prava koja su im priznata na temelju članka 22. Ugovora o funkcioniranju Europske unije, pod jednakim uvjetima kao i državljani Češke Republike.